《次韵赵景文见寄怀亲》
宋代·陈著

薄俗滔滔逐水流，谁能古道两绸缪。
白云终日静相向，紫气有时来更留。
啼鸟已呼春到了，醉驴曾记旧游不。
山林乐事输君早，未遇仙炊已转头。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。